**To nye membraner til krævende kemiapplikationer**

**Med membranerne GEMÜ kode 71 og kode 5T introducerer ventilspecialisten GEMÜ hele to nye tætningselementer til membranventiler på markedet, som GEMÜ selv har udviklet. Begge egner sig til krævende processer i den kemiske industri.**

**Trelags-PTFE/PVDF/EPDM-membran GEMÜ kode 71**

Trelags-membranen GEMÜ kode 71 er udviklet specielt til anvendelse i forbindelse med aggressive og flygtige medier. Den består af et PTFE-skjold, et mellemlag af PVDF og en EPDM-støttebagside. Hvad angår PTFE-skjoldet, består membranen af det gennemprøvede design og målene fra den velkendte membran GEMÜ kode 5M. Til applikationer med industrigasser giver det ekstra PVDF-mellemlag særdeles gode permeationsegenskaber. Takket være valget af materialer i høj kvalitet er membranen modstandsdygtig over for aggressive kemikalier, som f.eks. flygtige syrer, oxidationsmidler og salte samt klorvand, brom og deres derivater.

Membranen GEMÜ kode 71 fås i membranstørrelserne 10 til 100 og anvendes i PFA-forede ventilhuse fra GEMÜ-produktprogrammet.

**Tolags-PTFE/FKM-membran GEMÜ kode 5T**

Membranen GEMÜ kode 5T er en membran i to dele, der består af et PTFE-skjold og en FKM-bagside. Det anvendte PTFE er et kemisk modificeret PTFE af anden generation, det såkaldte TFM™. Membranen er udviklet til anvendelse i industrielle applikationer, f.eks. inden for kemi- og miljøteknik eller inden for forarbejdningsindustrien.

Membranen GEMÜ kode 5T fås i membranstørrelserne 10 til 100 og har en indsintret gevindstift med integreret indskruningsanslag.



Membran GEMÜ kode 71 og kode 5T

**Baggrundsinformation**
GEMÜ-gruppen udvikler og producerer ventil-, måle- og reguleringssystemer til væsker, dampe og gasser. Når det gælder løsninger til sterile processer, er virksomheden førende på markedet. Den globalt orienterede, uafhængige familievirksomhed blev grundlagt i 1964 og har siden 2011 været ledet i anden generation af administrerede direktør Gert Müller og hans fætter Stephan Müller. Virksomhedsgruppen opnåede en omsætning på mere end 330 millioner euro i 2020 og beskæftiger i dag mere end 2.000 medarbejdere på verdensplan, heraf ca. 1100 i Tyskland. Produktionen sker på seks lokaliteter: Tyskland, Schweiz og Frankrig samt Kina, Brasilien og USA. Salget på verdensplan sker via 27 datterselskaber og koordineres fra Tyskland. GEMÜ er aktiv i mere end 50 lande på alle kontinenter via et fintmasket forhandlernetværk.
Yderligere information finder du under [www.gemu-group.com](https://www.gemu-group.com/).